Vilniaus–Klaipėdos geležinkelis

Vilniaus–Klaipėdos geležinkelis – geležinkelio magistralė tarp Vilniaus ir Klaipėdos, judriausias Lietuvos geležinkelio ruožas. Ilgis – 376 km.

 Istorija 

Liniją sudaro šie istoriniai geležinkelių ruožai:
 XIX a. septintajame dešimtmetyje nutiesto geležinkelio Sankt Peterburgas–Varšuva ruožas Vilnius–Lentvaris,
 šio geležinkelio atšakos Lentvaris–Virbalis ruožas Lentvaris–Kaišiadorys;
 1871 m. atidarytas Liepojos–Romnų geležinkelio ruožas Kaišiadorys–Kužiai (Šiaulių rajone);
 1924–1932 m. nutiestas Kužių–Kretingos geležinkelis;
 1915 m. nutiesto Bajorų–Priekulės geležinkelio ruožas Kretinga–Bajorai;
 1892 m. Prūsijos valstybinių geležinkelių nutiestas Klaipėdos–Bajorų geležinkelis.

Po I pasaulinio karo Lietuvai paskelbus nepriklausomybę, Vilniaus–Klaipėdos geležinkelis atiteko palaipsniui. 1919 m. liepos 6 d. atiteko ruožas Žasliai–Radviliškis, gruodžio 1–6 d. Šiauliai–Kužiai, gruodžio 8–13 d. Radviliškis–Šiauliai,, 274 1923 m. Kretinga–Klaipėda. 1924–1926 m. nutiestas Kužių–Telšių, 1930–1932 m. ir Telšių–Kretingos ruožas. 1939 m. Lietuva vėl neteko Klaipėdos–Kretingos ruožo, bet jai atiteko Vilniaus–Vievio ruožas. Karui baigiantis, 1944–1945 m. Lietuvos TSR atiteko visas Vilniaus–Klaipėdos ruožas. Nuo 1992 m. sausio 1 d. jį eksploatuoja „Lietuvos geležinkeliai“.

2016 m. pavasarį maršrutu Vilnius–Klaipėda paleisti nauji trivagoniai dyzeliniai traukiniai „Pesa 730ML“.Neįgaliesiems pritaikytu traukiniu – per visą Lietuvą. 2016-02-23, Lrytas.lt (tikrinta 2025-10-04). 2022–2025 m. vyksta magistralės elektrifikavimas, kainuojantis 0,411 mlrd. eurų. Rangovai - „Elecnor“ ir „Instalaciones Inabensa“.Prognozė: svarbiausi Lietuvos ekonomikos ir verslo įvykiai 2023-iaisiais Projektui suteiktas strategiškai svarbaus valstybei projekto statusas. Pirminiais skaičiavimai dėl elektrifikacijos į orą nebus išmetama daugiau kaip 150 tūkst. t anglies dioksido per metus. Užbaigus Vilniaus–Klaipėdos geležinkelio elektrifikacijos projektą elektrifikuotų geležinkelio kelių ilgis Lietuvoje išaugs nuo 8 % iki beveik 27 %.

2025 m. pasirašyta sutartis su „Siemens Mobility“ už 10 mln. eurų atnaujinti geležinkelio ruožo valdymo sistemą atkarpoje tarp Klaipėdos ir Šiaulių.

 Struktūra 

Magistralėje įrengta automatinė blokuotė. Dvikeliai ruožai: Vilnius–Livintai, Jonava–Žeimiai, Lukšiai–Šilainiai, Kėdainiai–Gimbogala, Linkaičiai–Kužiai, Pavenčiai–Raudėnai (dalinai, tiesiamas), Dūseikiai–Lieplaukė (dalinai, tiesiamas), Kūlupėnai–Kretinga (dalinai, tiesiamas), Kalotė–Giruliai (?). Pereinant iš vienkelio į dvikelį ir atvirkščiai beveik visur įrengti 1/18 iešmai, leidžiantys važiuoti iki 80 km/h greičiu.

 Stotys 

Miestai prie geležinkelio: Vilnius – Kaišiadorys – Jonava – Kėdainiai – Radviliškis – Šiauliai – Telšiai – Plungė – Kretinga – Klaipėda.

 Km  Stotis  Paveikslėlis  Atidaryta  Jungtys 0  Vilniaus geležinkelio stotis   100px  1860 m.  Vilnius–Lyda, Vilnius–Varėna, Vilnius–Turmantas 66  Kaišiadorių geležinkelio stotis   100px  1871 m.  Vilnius–Kaunas 97  Jonavos geležinkelio stotis   100px  1871 m.  Jonava–Kaunas 128  Kėdainių geležinkelio stotis   100px  1871 m.   192  Radviliškio geležinkelio stotis   100px  1871 m.  Radviliškis–Daugpilis 212  Šiaulių geležinkelio stotis   100px  1871 m.   282  Telšių geležinkelio stotis   100px  1932 m.   310  Plungės geležinkelio stotis   100px  1932 m.   353  Kretingos geležinkelio stotis   100px  1915 m.   376  Klaipėdos geležinkelio stotis   100px  1875 m.  Klaipėda–Pagėgiai

 Tiltai 

Žymesni tiltai, viadukai, tuneliai:

 Liepkalnio geležinkelio viadukas
 Naujininkų geležinkelio viadukas, 2+007 km
 Panerių geležinkelio tunelis
 Trakų Vokės geležinkelio tiltas, 12+649 km
 Bražuolės geležinkelio tiltas
 Kaišiadorių geležinkelio viadukas
 Jonavos geležinkelio tiltas, 94+634 km
 Jonavos geležinkelio viadukas, 95+185 km
 Juodkiškių geležinkelio tiltas, 124+792 km
 Kėdainių geležinkelio tiltas, 126+374 km
 Kėdainių geležinkelio viadukas
 Daugėlių geležinkelio tiltas, 237+582 km
 Taučių geležinkelio tiltas, 247,964 km
 Ubiškės–Vainočių geležinkelio tiltas, 263+993 km
 Lieplaukės geležinkelio tiltas, 293,739 km
 Kaspariškės geležinkelio tiltas, 306,807 km
 Plungės geležinkelio tiltas, 308,456 km
 Stropelių geležinkelio tiltas, ~329 km
 Kūlupėnų geležinkelio tiltas, 333+254 km
 Kretingos geležinkelio tiltas, 351+449 km
 Kretingos (Bajorų) geležinkelio viadukas
 Kretingos (Bajorų) geležinkelio tiltas
 Klaipėdos geležinkelio stoties pėsčiųjų tiltas
 Herkaus Manto gatvės viadukas, 375+679 km

 Galerija 

 Šaltiniai 

Kategorija:Lietuvos geležinkeliai
Kategorija:Klaipėdos transportas
Kategorija:Geležinkelių transportas Vilniuje